ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024817
ขอให้เร่งดำเนินการแก้ไขปัญหา กรณีไฟฟ้าส่องสว่างริมทางดับ บริเวณถนนยานนาวา แขวงบางโพงพาง เขตยานนาวา กรุงเทพมหานคร จุดสังเกตไฟฟ้าดับตลอดทั้งเส้นทางถนนยานนาวา (ตามผู้ร้องแจ้ง) เนื่องจากผู้ร้องแจ้งว่าได้ดำเนินการแจ้งเรื่องร้องเรียนประเด็นไฟฟ้าส่องสว่างริมทางดับในพื้นที่ดังกล่าวไว้กับทางศูนย์รับแจ้งทุกข์กรุงเทพมหานคร หมายเลขสายด่วน 1555 เมื่อเดือนมีนาคม 2566 และระยะเวลาผ่านมาหลายเดือน จึงได้ทำการติดต่อไปสอบถามศูนย์รับแจ้งทุกข์กรุงเทพมหานคร (ไม่ทราบวันเวลาที่ชัดเจน) เจ้าหน้าที่แจ้งว่า ''ฝ่ายโยธากรุงเทพมหานครรับเรื่องแล้ว'' แต่จนถึงปัจจุบัน (วันที่ 18 มิถุนายน 2566 เวลา 20.40 น.) ยังไม่มีการดำเนินการแก้ไขปัญหาแต่อย่างใด ซึ่งเส้นทางดังกล่าวมืดเป็นอย่างมาก โดยมีทางม้าลายให้เดินข้ามถนน และมีร้านค้าส้มตำ มีรถจอดฝั่งหน้าร้านซ้อน 2 แถว จากถนน 2 ช่องทางจราจรกลายเป็นช่องทางจราจรเดียว สัญจรไป-มาไม่สะดวก ขับรถค่อนข้างระวังทั้งประชาชนเดินข้ามถนนและเส้นทางมืด ทำให้มองเห็นไม่ชัด ทำให้ได้รับความเดือดเป็นอย่างมาก จึงประสงค์ขอให้เร่งดำเนินการแก้ไขปัญหาโดยเร็ว (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata